Arieh Warshel

Arieh Warshel (; * 20. november 1940, Sde Nachum) je izraelsko-americký biochemik a biofyzik pôsobiaci na University of Southern California. V roku 2013 získal spolu s Michaelom Levittom a Martinom Karplusom Nobelovu cenu za chémiu za „vývoj viacškálových modelov komplexných chemických systémov“.

 Život 
Narodil sa v kibuci Sde Nachum v Bejtše'anskom údolí v britskej mandátnej Palestíne (dnešný Izrael). Počas povinnej vojenskej služby v izraelskej armáde slúžil v obrnenom zbore. Následne študoval bakalársky odbor chémie na Technione v Haife a promoval summa cum laude v roku 1966.

V štúdiu potom pokračoval na Weizmannovom inštitúte pre vedu v Rechovote, kde v rokoch 1967 a 1969 získal magisterský (MSc) a následne doktorandský (PhD) titul v chemickej fyzike. Po získaní doktorátu sa venoval postdoktorandskej praxi na Harvardovej univerzite, v rokoch 1972 až 1976 sa vrátil na Weizmannov inštitút a pracoval pre laboratórium molekulárnej biológie v Cambridge. V roku 1976 nastúpil na katedru chémie University of Southern California.

V radoch izraelskej armády bojoval v šesťdňovej vojne v roku 1967, Jomkipurskej vojne v roku 1973 a dosiahol hodnosť kapitána.

 Ocenenie 
 Annual Award of the International Society of Quantum Biology and Pharmacology (1993)
 Tolman Medal (2003)
 President 's award for Computational biology from the ISQBP (2006)
 RSC Soft Matter and Biophysical Chemistry Award (2012)
 Nobelova cena za chémiu (2013) spoločne s Martinom Karplusom a Michaelom Levittom za „vývoj viacmerítkových modelov komplexných chemických systémov“

 Referencie 



 Externé odkazy 
 University of Southern California - Arieh Warshel  

Kategória:Izraelskí biochemici
Kategória:Biochemici USA
Kategória:Biofyzici
Kategória:Fyzici židovského pôvodu
Kategória:Chemici židovského pôvodu
Kategória:Izraelskí nositelia Nobelovej ceny
Kategória:Izraelské osobnosti židovského pôvodu
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Príslušníci Izraelských obranných síl